《携茶访杨东山》
宋代·曾三异

搴衣不待履霜回，到得如今亦乐哉。
泓颖有时戏剧，轩裳无用任尘埃。
眉头犹自怀千恨，兴到何如酒一杯。
知道华山方睡觉，打门聊伴茗奴来。

作者简介：临江军新淦人，字无疑，号云巢。曾三聘弟。少有诗名，尤尊经学，屡从朱熹问辨。孝宗淳熙中三举乡贡，当补官，不就。尝著《新旧官制通考》及《通释》。部使者荐于朝，授承务郎。理宗端平中，召为秘阁校勘，除太社令。